[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.9.2007

COM(2007) 557 τελικό

2005/0040 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση, για την περίοδο 2007-2013, του ειδικού προγράμματος "Αστική δικαιοσύνη" στο πλαίσιο του γενικού προγράμματος "Θεμελιώδη δικαιώματα και δικαιοσύνη"

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2005/0040 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣσύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση, για την περίοδο 2007-2013, του ειδικού προγράμματος "Αστική δικαιοσύνη" στο πλαίσιο του γενικού προγράμματος "Θεμελιώδη δικαιώματα και δικαιοσύνη"

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω τη γνώμη της επί της μοναδικής τροπολογίας που κατέθεσε το Κοινοβούλιο.

2. Ιστορικό

Η πρόταση εγκρίθηκε από την Επιτροπή στις 6 Απριλίου 2005 και διαβιβάσθηκε στο Ευρωπαϊκό Κοινοβούλιο και το Συμβούλιο στις 26 Απριλίου 2005. Η Οικονομική και Κοινωνική Επιτροπή διατύπωσε τη γνώμη της σχετικά με την πρόταση της Επιτροπής στις 19 Ιανουαρίου 2006. Το Ευρωπαϊκό Κοινοβούλιο ενέκρινε σε ολομέλεια 7 τροπολογίες, κατά την πρώτη ανάγνωση, στις 14 Δεκεμβρίου 2006. Το Συμβούλιο υιοθέτησε την κοινή θέση του στις 13 Ιουνίου 2007. Η Επιτροπή εξέδωσε την ανακοίνωσή της σχετικά με την κοινή θέση του Συμβουλίου στις 19 Ιουνίου 2007. Το Ευρωπαϊκό Κοινοβούλιο ενέκρινε, σε ολομέλεια, μία τροπολογία κατά τη δεύτερη ανάγνωση στις 11 Ιουλίου 2007.

3. Αντικείμενο της πρότασης

Η πρόταση της Επιτροπής αποσκοπεί στη θέσπιση του ειδικού προγράμματος «αστική δικαιοσύνη», του οποίου στόχοι είναι οι εξής:

α) προώθηση της δικαστικής συνεργασίας, ώστε να συμβάλει στη δημιουργία ενός πραγματικού ευρωπαϊκού χώρου δικαιοσύνης για τις αστικές υποθέσεις, βασιζόμενου στην αμοιβαία αναγνώριση και εμπιστοσύνη·

β) προώθηση της κατάργησης των εμποδίων στην εύρυθμη διεξαγωγή των διασυνοριακών διαδικασιών αστικού δικαίου στα κράτη μέλη·

γ) βελτίωση της καθημερινής ζωής των πολιτών και των επιχειρήσεων παρέχοντάς τους τη δυνατότητα να ασκούν τα δικαιώματά τους σε όλη την Ευρωπαϊκή Ένωση, ιδίως με τη διευκόλυνση της πρόσβασης στη δικαιοσύνη·

δ) ενίσχυση των επαφών, ανταλλαγή πληροφοριών και συνεργασία μέσω δικτύου μεταξύ των δικαστικών και διοικητικών αρχών και των ασκούντων νομικά επαγγέλματα, ιδίως με προγράμματα δικαστικής επιμόρφωσης, ώστε να βελτιωθεί η αμοιβαία κατανόηση μεταξύ των αρχών αυτών και των ασκούντων τα σχετικά επαγγέλματα.

4. Γνώμη της Επιτροπής σχετικά με τις τροπολογίες του ευρωπαϊκού Κοινοβουλίου

4.1. Τροπολογίες που γίνονται δεκτές από την Επιτροπή στο σύνολό τους

Η Επιτροπή δέχεται τη μοναδική τροπολογία του Ευρωπαϊκού Κοινοβουλίου. Στόχος της τροπολογίας αυτής είναι να προστεθεί στο προοίμιο ένα νέο σημείο αιτιολογικής σκέψης, του οποίου το κείμενο αποτέλεσε αντικείμενο διαπραγμάτευσης με το Συμβούλιο και την Επιτροπή, σχετικά με την ενημέρωση του Ευρωπαϊκού Κοινοβουλίου όσον αφορά τις εργασίες της επιτροπής διαχείρισης που προβλέπει η απόφαση.

Η Επιτροπή προέβη επίσης στην ακόλουθη δήλωση κατά την ψηφοφορία στην ολομέλεια:

«Όσον αφορά τα μέτρα εκτέλεσης της απόφασης του Ευρωπαϊκού Κοινοβουλίου και του Συμβουλίου για τη θέσπιση, για την περίοδο 2007-2013, του ειδικού προγράμματος "αστική δικαιοσύνη", η Επιτροπή δεσμεύεται, κατ' εξαίρεση, να διαβιβάζει το ταχύτερο δυνατόν στον πρόεδρο της αρμόδιας κοινοβουλευτικής επιτροπής τα ετήσια σχέδια του προαναφερθέντος ειδικού προγράμματος εργασίας, παράλληλα με τη διαβίβασή τους μέσω του μητρώου επιτροπολογίας.

Η Επιτροπή θα ενημερώνει επίσης το Κοινοβούλιο, το ταχύτερο δυνατόν, για κάθε τροποποίηση που επέρχεται κατόπιν συνεδρίασης των επιτροπών».

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της υπό τους όρους που προαναφέρθηκαν.